**ИГРОКАЗ**

**(деца у рукама држе по један картон са одређеним словом; окрећу слово ка публици кад изговоре свој део текста)**

**О – Лако се пишем, нек се зна, нек ме деца воле сва!**

**С – Слово С се пресавило, никако да схвати да не може самом себи репић да дохвати.**

**Н – Н навукло панталоне, но му се не свиђа што му ноге изгледају као два штапића.**

**О – Ево мене поново да се боље упознамо. Окрени руком један круг и схватићеш зашто мене воли сваки твој друг.**

**В - ,,Види, види!“ – В се јавља. ,,Најлепше се речи са мном пишу и не воле да ме бришу.“**

**Н – Нисам тежак, то запамти и тад ћеш ме лакше написати.**

**А – За азбуку ја сам ,,цар“. Кад научиш и друга слова, сам ћеш читати *Буквар*.**

**Ш – Крупно сам, лепо, пуно. Мене воле деца сва, јер азбуку завршавам Ја!**

**К – Док ме пишу, муке муче. Брину неку своју бригу. Али када то науче, задовољни баце књигу.**

**О – Један потез руке мале, направи ме к'о од шале.**

**Л – Што се хвалиш, лудо О? Ево мене, слова Л. Црта горе, црта доле, па ме деца много воле.**

**А – Сад сам задње, нема везе. Јер, лепа је ова реч коју скупа чине слова. Жртвујем се, стога, Ја, ал' сам прво – нек' се зна!**

**,,В - В је слово врло слатко, писати га знаде свако.**

**У - ,,Учи, учи, учен буди“, слово У ти поручује, ,,учење ти знање нуди, будућност се осмехује.“**

**К – Као краљ круто стоји, укочено свима кличе: „Без мене кокошка не постоји, а петао не кукуриче!“**

**К – Кад је мене Вук видео, веома се обрадовао. Зато сада имам част да повичем на сав глас.**

**А – Иако се добро знамо, ево мене поново. Видећеш ме још много пута, кад поново залутам.**

**Р – Мене досад ниси видео јер сам се мало постидео.**

**А – Мали кружић, једна црта, то је моје друго ,,а“. Али када велик ја сам, предводник сам, да се зна!**

**Џ – Џ је џумбус направило јер га страшно вређа што га са Ђ непрестано меша првак Пеђа.**

**И – Изванредно И изгледа због тога што, поред школе, игру и играчке изузетно деца воле!**

**Ћ – Мало ,,ћ“ се шћућурило, усред једне ноћи. Ако мрака још се плашиш, Ћ велико сад ће доћи.**

**Наводници истрчавају на крају и умећу се испред слова В и након слова Ћ: ДВА ДОЛЕ И ДВА ГОРЕ, ПАМТИ ЈАСНО, ТИ, ВЕЋ САДА. ДА БИ БИО ПИСМЕН, ДА СЕ САВ ПОНОСИШ И ДА БУДЕШ НАША НАДА.**

**ХВАЛА ВУКУ, ХВАЛА ВУКУ,**

**ЗА СВА СЛОВА, ЗА АЗБУКУ!**